A Batalla de Verdún (en francés Bataille de Verdun [bataj də vɛʁdœ̃]; en alemán Schlacht um Verdun [ʃlaxt ʔʊm ˈvɛɐ̯dœ̃]), foi unha batalla que tivo lugar entre o 21 de febreiro e o 18 de decembro de 1916 na Fronte Occidental. A batalla foi a máis longa da Primeira Guerra Mundial e tivo lugar nas colinas ao norte de Verdun-sur-Meuse, no nordeste de Francia. O 5o Exército alemán comezou atacando as defensas da Rexión Fortificada de Verdún (RFV, Région Fortifiée de Verdun) e as do Segundo Exército francés na marxe dereita (oriental) do Meuse. Inspirados pola experiencia da Segunda Batalla de Champaña en 1915, os alemáns planearon capturar as Alturas de Meuse, unha excelente posición defensiva con boa observación de artillaría para os católicos.
Primeira Guerra Mundial